ΓΡΑΠΤΗ ΕΡΩΤΗΣΗ E-2166/99

υποβολή: Brigitte Langenhagen (PPE-DE) προς την Επιτροπή

(29 Νοεμβρίου 1999)

Θέμα: Μηχάνημα ελέγχου στην οδική κυκλοφορία

Στην δήλωση την οποία πραγματοποίησε ενώπιον του Ευρωπαϊκού Κοινοβουλίου στις 30 Μαρτίου 1998, ο κ. Kinnock,πό την ιδιότητά του ως μέλους της Ευρωπαϊκής Επιτροπής αρμόδιου του τομέα των μεταφορών, ισχυρίστηκε ότι οι κοινωνικοί εταίροι είχαν εμπλοκή και ενεργή συμμετοχή στην απόφαση να εγκριθεί μόνο το μηχάνημα ελέγχου σύμφωνα με το παράρτημα 1Β.

Με ποιο τρόποπήρξε ήπάρχει συγκεκριμένα ενεργός συμμετοχή των κοινωνικών εταίρων στην εύρεση απόφασης; Πραγματοποιήθηκαν και πραγματοποιούνται συνομιλίες με τους κοινωνικούς εταίρους και λαμβάνονται επαρκώςπόψη οι γνωμοδοτήσεις τους; Τάχθηκαν κατά τη διάρκεια της συζητήσεως οι κοινωνικοί εταίροιπέρ της λύσεως 1Β; Σε ποιο βαθμόπήρξε εμπλοκή των ελεγκτικών αρχών των κρατών μελών στη διαδικασία ευρέσεως λύσεως; Θεωρούν οι ελεγκτικές αρχές το εν λόγω μηχάνημα, σύμφωνα με το παράρτημα 1Β, ως ικανό για την αύξηση της ποιότητας του ελέγχου;

Σε ποιο βαθμό έχει εκφράσει γνώμη η Οικονομική και Κοινωνική Επιτροπή για το εν λόγω μηχάνημα ελέγχου σύμφωνα με το παράρτημα 1Β;

Το πρώην μέλος της Επιτροπής Kinnock εξέφρασε επιπλέον στις 30 Μαρτίου 1998 την άποψη ότι η από τεχνικής πλευράς αλάνθαστη λειτουργία του ελεγκτικού μηχανήματος σύμφωνα με το παράρτημα 1Β, είχε εξασφαλιστεί όπως άλλωστε επανειλημμένες δοκιμές κάτω από συνθήκες εργασίας το είχαν αποδείξει.

Είχεπάρξει κατά τη στιγμή της εν λόγω δήλωσης του Επιτρόπου οριστικός ορισμός του ταχυγράφου 1Β; Είχαν πραγματοποιηθεί δοκιμές επιμέρους εξαρτημάτων που είχαν τότε ορισθεί (κάρτες με τσιπ, μνήμη, διατάξεις απεικόνισης και καταγραφής, εκτυπωτής);

Απάντηση της κας de Palacio εξ ονόματος της Επιτροπής

(21 Δεκεμβρίου 1999)

Ο κανονισμός του Συμβουλίου (ΕΚ) αριθ. 2135/98 εγκρίθηκε στις 24 Σεπτεμβρίου 1998 με στόχο την τροποποίηση του κανονισμού (ΕΟΚ) αριθ. 3821/85 σχετικά με τη συσκευή ελέγχου στον τομέα των οδικών μεταφορών και την οδηγία 88/599/ΕΟΚ σχετικά με την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85(1), σύμφωνα με τη διαδικασία συνεργασίας που προβλέπει το άρθρο 252 (τέως άρθρο 189Γ) της συνθήκης ΕΚ(2), κατόπιν γνωμοδότησης της Οικονομικής και Κοινωνικής Επιτροπής(3).

Πραγματοποιήθηκαν διαβουλεύσεις με τους κοινωνικούς εταίρους κατ'επανάληψη κατά τη διάρκεια των προπαρασκευαστικών εργασιών των συνεδριάσεων της επιτροπής τεχνικής προσαρμογής που ασχολείτο με το ορισμό της ψηφιακής συσκευής ελέγχου (άρθρο πρώτο, σημείο 10 του κανονισμού αριθ. 2135/98). Οι ως άνω εταίροι είχαν τη δυνατότητα να λαμβάνουν τα έγγραφα εργασίας και να συμμετέχουν στις συνεδριάσεις της επιτροπής ως παρατηρητές.

Στο περιθώριο των εργασιών της επιτροπής τεχνικής προσαρμογής, πραγματοποιούνται και άλλες συνεδριάσεις με τους κοινωνικούς εταίρους στο πλαίσιο τηςποομάδας εργασίας για τις «νέες τεχνολογίες» της επιτροπής τομεακού διαλόγου για τις οδικές μεταφορές.

Οι περισσότεροι των οργανισμών ελέγχου των κρατών μελών συμμετέχουν στην επιτροπή τεχνικής προσαρμογής για τη συσκευή ελέγχου. Οι απόψεις των εκπροσώπων τους λαμβάνονταιπόψη, αφής στιγμής θεωρείται ότι βελτιώνουν τις τεχνικές προδιαγραφές που εκπονούνται στην επιτροπή αυτή καιπό την προϋπόθεση ότι οι απόψεις τους εμπίπτουν στο πεδίο της εντολής της.

Οι εκπρόσωποι των οργανισμών ελέγχου είναι της άποψης ότι η ψηφιακή συσκευή ελέγχου θα μπορούσε να βελτιώσει την ποιότητα των ελέγχων. Θεωρούν εν τούτοις ότι η μεταβατική περίοδος κατά την οποία πρόκειται να συνυπάρχουν οι ως άνω δύο τύποι συσκευών ελέγχου (παραρτήματα 1 και 1Β) θα προκαλέσει ορισμένες πρακτικές δυσκολίες, ελλείψει αναδραστικού εξοπλισμού στα παλαιά οχήματα.

Οι τεχνικές ή λεπτομερείς τεχνικές προδιαγραφές βρίσκονται στο στάδιο της τελικής επεξεργασίας τους και θα είναι κατά πολύ αυστηρότερες από τους περιορισμούς που ίσχυαν για την αναλογική συσκευή ελέγχου που χρησιμοποιείται μέχρι σήμερα.

Οι βιομηχανικοί φορείς που συνδράμουν την επιτροπή σε ό,τι αφορά την επεξεργασία των τεχνικών προδιαγραφών, μεριμνούν και για τη χρήση τεχνολογιών που θα ήταν σε θέση να εξασφαλίσουν την ορθή λειτουργία του εξοπλισμού.

(1) ΕΕ L 274 της 9.10.1998.

(2) ΕΕ C 138 της 4.5.1998.

(3) ΕΕ C 110 της 21.5.1995.